Încă un mit spulberat. De ce nu trebuie să ne îngrijoreze clorura de potasiu din vaccinul Pfizer.
Clorura de potasiu este folosită ca excipient în vaccinul anti-COVID de la Pfizer. Medicul Voichița Lăzureanu spune că substanța este și în componența Vitaminei C și a aspirinei. Substanțele administrate intramuscular nu produc niciun dezechilibru imediat și major.
Știm deja ce conțin vaccinurile anti-COVID folosite la noi. Dar au început și dezinformările.În Franța, câțiva internauți atrag atenția asupra clorurii de potasiu, substanță folosită ca stabilizator în vaccinul Pfizer. Însă aceștia corelează clorura de potasiu cu injecțiile letale folosite în Statele Unite.Voichița Lăzureanu, medic infecționist: "Gândiți-vă că este vorba despre o doză de 0.3 ml, care se injectează. Se injectează intramuscular, nu intravenos, să zici că ar avea efect imediat și absolut, iar doza de excipient este extrem, extrem de mică." Ca să provoace dezechilibru, ar trebui să ajungă în organism de zece ori mai multă clorură de potasiu. Substanța stă și la baza energizantelor și a suplimentelor alimentare.Voichița Lăzureanu: "Și nimeni nu și-a mai făcut atâtea griji, pentru o cantitate destul de mare, care există în aceste multiminerale. Pe de altă parte, clorura de potasiu se folosește și ca medicament în hipopotasemii.".